**Μ. Κριθαρίδης: Μετά το τετραψήφιο ρεκόρ κρουσμάτων η Κυβέρνηση να προχωρήσει άμεσα σε μέτρα για τα Μέσα μεταφοράς, το ΕΣΥ και τα σχολεία**

Μετά και την επιβολή της νυχτερινής απαγόρευσης κυκλοφορίας τα κρούσματα καταγράφουν νέο ημερήσιο ρεκόρ τετραψήφιου για πρώτη φορά αριθμού. Η Κυβέρνηση επιμένει να μεταθέτει τις ευθύνες της είτε στους νέους, είτε στους "ξενύχτηδες", είτε πιο πρόσφατα στους πολίτες έξω από το Εφετείο. Πρέπει να σταματήσει το κυνήγι μαγισσών και να προχωρήσει άμεσα η αποσυμφόρηση των μέσων μεταφοράς με νέα οχήματα, συχνούς συρμούς και προσλήψεις προσωπικού.

Παράλληλα πρέπει να αποσυμφορηθούν άμεσα οι πολυάριθμες σχολικές τάξεις, όπως και οι χώροι εργασίας, αλλά και φυσικά οι δομές προσφύγων, οι φυλακές και τα γηροκομεία με αυξημένη επικινδυνότητα. Ταυτόχρονα πρέπει να ενισχυθεί άμεσα και ουσιαστικά το εθνικό σύστημα υγείας, όχι μόνο με χορηγίες αλλά με πραγματικές δημόσιες δαπάνες και επιτάξεις ιδιωτικών κλινικών.

Τέλος πρέπει να σταματήσει η Κυβέρνηση να κάνει τα στραβά μάτια για τους τόπους λατρείας.

**Δήλωση εκπροσώπου Τύπου ΜέΡΑ25 Μιχάλη Κριθαρίδη**